Decizia etapei de încadrare ( proiect)

Nr. ………. din 13.05.2024

Ca urmare a solicitării de emitere a *acordului de mediu* adresate de **SOLAR PV POWER PLANT S.R.L.***,* cu adresa in municipiul Constanta, b-dul Mamaia nr. 175, judetul Constanta, înregistrată la Agenţia pentru Protecţia Mediului Constanţa cu nr. 353RP din 19.01.2024, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 08.05.2024**, Agentia pentru Protectia Mediului Constanta decide, ca *proiectul*: **CONSTRUIRE PARC FOTOVOLTAIC EXTINDERE - DELENI 2, POSTURI DE TRANSFORMARE JT/MT, STATIE DE TRANSFORMARE MT/IT, ANEXE, AMENAJUARE DRUMURI INTERIOARE, IMPREJMUIRE TEREN, ORGANIZARE DE SANTIER SI CONECTARE PRIN LES+FO PE DRUMURILE PUBLICE DC 29, DE 376, DE 375, DE 369/31**, propus a se amplasa in **extravilan, comuna Deleni, nr. cad./CF 100138, judetul Constanta, nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2009, Anexa **nr.2, pct. 3, lit. a);**

b) proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**;**

c) proiectul propus **nu intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

**La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

Proiectul propune realizarea și exploatarea unui **parc fotovoltaic, cu o putere** de aproximativ **25 MW,** constituit din echipamente tehnice (*panouri solare, invertoare, posturi de transformare*, etc), ce asigură captarea, prelucrarea, stocarea și transportul energiei electrice captate din energia solară.

**Parcul fotovoltaic va fi dezvoltat/amplasat pe un teren de 400 000 mp (40 ha), panourile fotovoltaice fiind montate pe o structura metalica fixa.**

***Parcul fotovoltaic va fi compus din urmatoarele echipamente***:

* **Panouri fotovoltaice monofaciale sau bifaciale – aproximativ 45253 buc;**
* **Invertoare – aproximativ 80 buc.**
* **Posturi de transformare JT/MT kV - aproximativ 4 buc;**
* **Cabluri electrice de curent continuu;**
* **Cabluri electrice de curent alternativ;**
* **Cabluri de comunicatii/fibra optica.**

***Panourile fotovoltaice*** urmeaza a se amplasa cvasi-ordonat, urmarindu-se o pozitionare care sa exploateze cat mai judicios forma terenului, orientarea fata de soare. Acestea se vor conecta la invertoare prin realizarea unor circuite de curent continuu. Cablurile de curent continuu sau alternativ precum si cele de comunicatii si fibra optica se vor poza subteran sau pe paturi de cabluri amplasate deasupra solului.

Parcul fotovoltaic pe langa invertoare mai cuprinde si posturi de transformare. Cablurile de medie tensiune (MT) vor urma drumurile de exploatare pana la statia de trasformare( dar nu fac obiectul acestui proiect).

n urma analizei tehnico-economice a produselor disponibile in sectorul fotovoltaic, se intentioneaza a se folosi panourile fotovoltaice mono-faciale sau bifaciale cu o putere de aproximativ 650 kW/modul (acesata poate varia in functie de produsele disponibile) ce vor fi in numar de aproximativ **45253 panouri.**

Panourile fotovoltaice se vor monta pe o suprastructură metalică alcatuită din profile metalice ușoare din oțel zincat de uz general pentru construcții. Îmbinarea pieselor subansamblurilor se face cu șuruburi de înaltă rezistență.

Structura de sustinere va fi de tip fixa. Panourile fotovoltaice se vor amplasa pe randuri paralele formate din cate 3 panouri sau 2 panouri instalate in pozitie orizontala si orientate spre sud, la un unghi de aproximativ 25° fata de orizontala, cu respectarea unor distante minime necesare unei bune functionari a intregului sistem si urmarindu-se o pozitionare prin care sa se utilizeze cat mai eficient forma terenului.

*Invertoarele* au rolul de a transforma curentul continuu produs de panourile fotovoltaice in curent alternativ, care mai departe vor livra energia catre posturile de transformare montate pe amplasament, pe cat posibil pe marginea aleeilor de acces auto, in vederea ridicarii nivelului de tensiune de la JT la MT. Traseul de cabluri de la invertoare la posturile de transformare se va realiza subteran si va urmari pe cat posibil caile de comunicatii tehnologice interioare si spatiul dintre randurile de panouri.

Pe suprafata parcului se vor monta *posturi de transformare*, in anvelope de beton prefabricate distribuite uniform pe amplasament, pe marginea cailor de comunicatii tehnologice sau la capatul sirului de panouri, echipate cu cate 1 si/sau 2 transfomatoare JT/MT kV si tablouri electrice de joasa tensiune. Posturile de transformare se vor amplasa pe fiecare parcela, in zona destinata amenajarii acestora.

La fiecare transformator va fi conectat un număr corespunzator de invertoare.

Posturile de transformare vor fi conectate prin traseul de cabluri electrice subterane de medie tensiune la statia de transformare nou proiectata.

**Parcul fotovoltaic se va conectarea la reteaua electrica nationala existenta in zona .**

Racordarea parcului fotovoltaic va face parte dintr-o alta documentatie. Solutia de racordare se va stabilii in urma unor studii de specialitate avizate.

Cablurile de curent continuu, alternativ și de comunicații vor fi amplasate subteran și vor urmări căile de comunicații tehnologice interioare sau suprateran, pe paturi de cabluri fixate pe structura metalică.

Accesul principal spre parcul fotovoltaic se va realiza din drumul de exploatare De369/31, care va fi reabilitat și consolidat pentru a permite accesul utilajelor atât pe perioada de construire cât și pe perioada de operare a parcului fotovoltaic.

Incinta și perimetrul parcului fotovoltaic va fi supravegheat video cu camere video care vor fi folosite și pe timp de noapte, echipate cu LED, montate pe stalpi metalici.

Zona parcului fotovoltaic destinată panourilor va fi împrejmuită cu un gard din panouri zincate de tip plasă bordurată sau plasă zincată, fixate pe stâlpi din teavă metalică – tip A. Stâlpii vor fi dispuși la intervale regulate de 2 m, încastrați direct în pământ prin batere.

Înălțimea maximă a acestui tip de împejmuire va fi de 2,5 metri, măsurați de la cota terenului natural.

***Realizare statie electrica de transformare MT/IT***

Lucrările propuse pentru Stația de transformare de la tensiune medie (MT) la tensiune înaltă (ÎT), nou proiectată, se vor realiza în regim de investiție privată.

Stația va avea o alcătuire clasică, fara a se limita la:

* Celula transformator;
* Transformator MT/ÎT – 40/50 MVA;
* Stație de MT – semibară cu 11 celule;
* TSI MT/0.4 kv – 630/120 kVA;
* Sistem tratare neutru;
* Baterie de acumulare staționară 220 Vcc și redresori;
* Clădire stație dezvoltator;
* Amenajări exterioare/sistematizare teren și împrejmuire;
* Lucrări pentru calea de comunicații (ADSS).

Pentru realizarea stațiilor de transformare sunt necesare următoarele categorii de lucrări, pentru fiecare stație în parte:

-Amenajare căi de circulație auto și pietonale pe terenurile destinate stațiilor;

-Sistematizare teren (amplasamente stații);Realizare ziduri de sprijin perimetrale ale suprafețelor de teren destinate stațiilor;

-Realizarea prizei de pământ;

-Realizarea instalației de protecție la supratensiuni (paratrăsnete);

-Realizare împrejmuire metalică a perimetrului stației de transformare și montare poartă metalică pentru acces auto și pietonal;

-Realizare drumuri interioare;

-Instalație de iluminat perimetral exterior a stației și iluminat de lucru;

-Realizare instalație de legare la pămînt (priză de pământ);

-Fundații și suporți metalici zincați pentru echipamentele electrice care vor fi montate, și anume:

Suport metalic izolatori ÎT, Descărcătoare ÎT, Separator monopolar ÎT, Transformator de putere MT/ÎT, Intreruptoare tripolare ÎT,Transformatoare de curent ÎT, Transformator de servicii interne MT/0,4kV, Rezistență de tratare neutru MT , Separator monopolar MT , Montare container tehnologic metalic prefabricat pentru echipamentele de protecție și comandă ale stației, montat pe suporți metalici fixați în fundații din beton armat izolate, cu următoarea compartimentare:

- camera de comandă, echipată cu dulapurile de comandă-control şi protecţie ale circuitelor de ÎT, dulapul SCADA, echipamentele de telecomunicaţii date-voce;

- camera de conexiuni MT, dimensionată pentru 11 de celule şi echipată cu 10 celule MT;

- camera bateriei de acumulatoare;

- grup sanitar;

- vestiar

- Realizare fundație pentru cutia de cleme a celulei trafo ÎT

- Realizare fundație hidrofobizată, cuvă și confecție metalică zincată pod de bare MT pentru transformatorul de putere MT/ÎT

- Realizare cale de rulare pentru transformatorul de putere;

- Montare separator de ulei, cămine de ramificație și racordul cuvei de retenție;

- Realizare confecție metalică zincată pentru podul de bare;

- Realizarea racordurilor între echipamentele primare cu bară tubulară din aluminiu și conductoare flexibile din oțel-aluminiu;

- Montare stâlpi din beton SC15014 ca suport paratrăsnet și tije metalice de paratrăsnet;

Traseul LES MT se va stabili in functie de rezultatele studiilor de specialitate, de conditiile din avize, solutia tehnica aleasa, s.a.m.d. si se va detalia la faza PTh.

Pentru realizarea interconectarii echipamentelor se va poza LES MT cu fibră optică pe drumurile de exploatare DE2215, DE2217, DE 2223.

Pozarea LES IT și a fibrei optice se va realiza în șanțuri cu adâncimea de aproximativ 1 m, în strat de nisip, peste care se va monta folie PVC avertizoare și pământul rezultat din săpătură (din care se vor îndepărta toate corpurile care ar putea produce deteriorarea instalației).

Cablurile pot avea adâncimi diferite de pozare în cazul paralelismului sau intersectării cu alte rețele existente sau în cazul subtraversărilor.

***Realizare LES MT în incinta parcului fotovoltaic pentru interconectarea echipamentelor și LES ÎT + FO pentru conectare la Stația de transformare (CEF Deleni 2)***

Traseul LES MT + FO din incinta parcului se va stabili în funcție de rezultatele studiilor de specialitate, de condițiile din avize, soluția tehnică aleasă, numărul de transformatoare JT/MT etc și se va detalia la faza P.Th..

Traseul LES ÎT+ FO se va stabilii în funcție de rezultatele studiilor de specialitate, de condițiile din avize, soluția tehnică aleasă, ș.a.m.d. și se va detalia la faza PTh.

Pozarea LES ÎT și a fibrei optice se va realiza în șanțuri cu adâncimea de aproximativ 1 m, în strat de nisip, peste care se va monta folie PVC avertizoare și pământul rezultat din săpătură (din care se vor îndepărta toate corpurile care ar putea produce deteriorarea instalației). Traseul va străbate drumurile publice De369/31, De375, De376, DC 29 și se va conecta în Stația de transformare aparținând CEF Deleni 2 (**stație ce face obiectul altei documentații aflate în elaborare**).

Subtraversarea canalelor și a drumurilor de exploatare precum și a altor obstacole, se va realiza prin foraj orizontal dirijat.

***Realizare spațiu de depozitare/comandă echipamente***

Investiția propune un spațiu necesar stocării echipamentelor de schimb și un spațiu pentru realizarea centrului de comandă al parcului fotovoltaic.

Indicatori urbanistici

Suprafață totală terenuri = 400 000 mp (40,00 ha).

**Situația propusă:**

POT maxim = 65%

Suprafață construită propusă = maxim 260 000 mp

CUT maxim =0,7

Suprafață desfășurată propusă = maxim 280000 mp

**REGIM DE ÎNĂLȚIME**

- Ansamblul panourilor fotovoltaice Parter, Hmax = intre 4,5 m si 6 m față de CTA (cotă teren amenajat)

Zona Stației de transformare:

- Parter ÷ P+2E, Hmax = 18m față de CTN

***Amplasamentul proiectului propus are urmatoarele vecinatati:***

*Nord* **-** domeniul public, drum de exploatare De369/31;

*Est* – terenuri agricole proprietate privată;

*Sud* – domeniul public, drum de exploatare De369/21;

*Vest* – domeniul public, drum de exploatare De375, precum și teren

neproductiv alat în patrimoniul ROMSILVA.

***Coordonatele amplasamentului proiectului în sistem de proiecţie naţională Stereo 1970***

|  |  |  |
| --- | --- | --- |
| NR PCT | X | Y |
| 1 | 745968.160 | 289030.420 |
| 2 | 745281.590 | 288922.440 |
| 3 | 745351.140 | 288480.240 |
| 4 | 745426.660 | 288492.120 |
| 5 | 745441.210 | 288541.230 |
| 6 | 745480.320 | 288573.970 |
| 7 | 745611.990 | 288804.930 |
| 8 | 745683.640 | 288850.530 |
| 9 | 745714.030 | 288804.960 |
| 10 | 745669.470 | 288646.720 |
| 11 | 745600.360 | 288593.070 |
| 12 | 745540.340 | 288523.950 |
| 13 | 745494.870 | 288487.570 |
| 14 | 745443.030 | 288474.840 |
| 15 | 745426.670 | 288492.110 |
| 16 | 745351.140 | 288480.230 |
| 17 | 745379.950 | 288297.040 |
| 18 | 746066.530 | 288405.020 |

***Organizarea de șantier***

Organizarea de șantier va fi amenajată pe terenul identificat cu IE 100138.

Accesul la organizarea de șantier se va face de pe drumul de exploatare De369/31.

În timpul realizării lucrărilor, executantul va asigura protecția mediului și condițiile de securitate a muncii pentru muncitorii din șantier prin:

-amenajarea spațiilor pentru depozitarea temporară a materialelor;

- amenajarea spațiilor pentru staționarea utilajelor și mijloacelor de transport;-

- asigurarea funcționării componentelor organizării de șantier;

- asigurarea utilităților și a spațiilor de cazare pentru muncitori;

- asigurarea condițiilor igienico-sanitare pentru personalul implicat în activitatea de construcții montaj;

- dotări pentru protecția factorilor de mediu (materiale absorbante în vederea limitării posibilelor efecte ale poluării accidentale cu diverse produse petroliere/ uleiuri minerale);

- spatii impermeabilizate, acoperite și recipiente pentru colectarea selectivă a deșeurilor generate, inclusiv pentru deșeurile generate la punctele de lucru;

- dotări în domeniul sănătății și securității muncii;

- dotări în domeniul PSI;

- împrejmuire.

Dupa finalizarea lucrarilor de construire a parcului fotovoltaic terenul pe care se va amplasa organizarea de santier va fi readus la starea initiala.

b) cumularea cu alte proiecte existente si/sau aprobate: *alte parcuri din zona (proiectul :* Construire parc fotovoltaic Extindere-Deleni 1, posturi de transformare JT/MT, statie de transformare MT/IT, anexe, amenajare drumuri interioare, imprejmuire teren, organizare de santier si pozare LES+FO pe drumurile de exploatare existente DE95/17’’) *.*

c) utilizarea resurselor naturale, in special a solului, a terenurilor, a apei si a biodiversitatii – *nu este cazul.*

d) producţia de deşeuri – ***în perioada lucrărilor rezultă*** *deşeuri specifice activităţii de construire:*

* deșeuri metalice (17 04 07);
* deșeuri de cabluri, resturi de conductori (17 04 11);
* deșeuri de materiale izolatoare (17 06 04);
* ambalaje de lemn (15 01 03);
* pământ şi pietre, altele decât cele specificate la 17 05 03; (17 05 04)
* resturi de balast, altele decât cele specificate la 17 05 07 (17 05 08);
* ambalaje de hârtie și carton (15 01 01);
* ambalaje de materiale plastice (15 01 02);
* deșeuri menajere (20 03 01).

e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: *conform* ***Certificatului de Urbanism nr.*** **91 din 12.12.2023*, emis de Primaria comunei Deleni: teren aflat in extravilan , liber de constructii .***

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

ii) zone costiere si mediul marin: *nu este cazul*.

iii) zonele montane şi forestiere: *nu este cazul*.

iv) rezervaţii si parcuri naturale: *nu este cazul*.

v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

vii) zonele cu o densitate mare a populatiei: ***comuna Deleni.***

viii) peisaje si situri importante din punct de vedere istoric, cultural sau arheologic*: nu este cazul*.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

b) natura impactului: *redus*.

c) natura transfrontaliera a impactului: *proiect fără impact transfrontalier*.

d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

e) probabilitatea impactului: *redusă, urmare a argumentelor menţionate la punctele a si b*.

f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

g) cumularea impactului cu impactul altor proiecte existente si/sau aprobate: *nu este cazul***.**

h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
  + materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
  + managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* respectarea prevederilor H.C.J.C. nr. 152/22.05.2013 *privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta*;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

Celzin LATIF Lavinia-Monica ZECA

Întocmit,

Consilier Otilia Liana ISPAS

Nota: redactat in 3(trei) exemplare.